stanford-oval/wikipedia huggingface dataset:
Papiss Cissé

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Papiss Demba Rodney Cissé
Syntymäaika: 3. kesäkuuta 1985 (ikä 39)
Syntymäpaikka:  Dakar, Senegal
Pelipaikka: hyökkääjä
Pituus: 183 senttimetriä
Seura
Seura:  Amiens
Pelinumero: 18
Junioriseurat
:  Génération Foot
Seurat
| Vuodet | Seura | O | (M) |
| 2003–2004 |  Douanes Dakar | 26 | (23) |
| 2004–2009 |  Metz | 95 | (35) |
| 2005–2006 | →  Cherbourg (laina) | 26 | (11) |
| 2008 | →  Châteauroux (laina) | 15 | (4) |
| 2009–2012 |  Freiburg | 65 | (37) |
| 2012– |  Newcastle United | 109 | (36) |
Maajoukkue
| 2010– |  Senegal | 33 | (16) |
 Seurajoukkueuran tilastot kattavat vain kansalliset sarjat, päivitetty 20. maaliskuuta 2016.  Maajoukkueuran tilastot päivitetty 18. joulukuuta 2014.
Papiss Demba Cissé (s. 3. kesäkuuta 1985 Dakar, Senegal) on senegalilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Newcastlea.
Ura > Seurajoukkue

Cissé aloitti uransa AS Génération Footissa ennen siirtymistä ranskalaiseen FC Metziin kesällä 2005. Kuukausi kauden 2005–2006 alkamisesta Cissé lainattiin Cherbourgiin, joka pelasi Championnat Nationalissa. Hän teki kaudella 26 pelaamassaan ottelussa 11 maalia.
Kauden jälkeen hän palasi Metziin, joka oli tippunut Ligue 2:seen. Hänet lainattiin Châteaurouxiin tammikuussa 2008 ja palasi Metziin kolmannen kerran heinäkuussa 2008. Metzissä hän teki kokonaisuudessaan 71 liigaottelussa 25 maalia.
Cissé teki sopimuksen Bundesliigassa pelaavan SC Freiburgin kanssa, mutta hän sai peliluvan vasta tammikuussa 2011. Hän teki loppukaudella 16 ottelussa kuusi maalia.
Cissé siirtyi 17. tammikuuta 2012 Newcastlen riveihin viiden ja puolen vuoden sopimuksella. Siirtohinnan arvioidaan olevan noin 12 miljoonaa euroa.
Ura > Maajoukkue

Cissé debytoi Senegalin maajoukkueessa elokuussa 2009 ystävyysottelussa Kongoa vastaan ja teki ottelussa kaksi maalia.
Monofonia

Monofonia (kreik. monos, yksi ja phonia, ääni) on musiikkia, jossa on vain yksi melodiaa esittävä ääni. Monofonia oli vallitseva musiikin muoto keskiajan loppupuolelle asti, jolloin polyfonia alkoi kehittyä.
Milan Horvat

Milan Horvat (28. heinäkuuta 1919 Pakrac, Serbien, kroaattien ja sloveenien kuningaskunta – 1. tammikuuta 2014 Innsbruck, Itävalta) oli kroatialainen kapellimestari. Hän aloitti uransa Zagrebin radion sinfoniaorkesterin johtajana vuonna 1946.
Horvat toimi vuosina 1969–1975 Wienin radion sinfoniaorkesterin ylikapellimestarina. Sen jälkeen hän johti Zagrebin oopperaa ja esiintyi muun muassa Lontoossa, Berliinissä, Pietarissa, Pariisissa, Moskovassa, Milanossa ja Zürichissä.
Horvatin levytyksiä ovat julkaisseet Decca, Philips ja Deutsche Grammophon.
Mr. Brightside

| ”Mr>  Brightside” The Killers |
| --- | --- | --- |

Singlen tiedot
 Albumilta: Hot Fuss
 Julkaistu: 29. syyskuuta 2003
 Tuottaja(t): The Killers
 Tyylilaji: alternative rock, post-punk revival
 Kesto: 03.43
 Levy-yhtiö: Island Records Lizard King
The Killersin muut singlet
|   | ”Mr. Brightside” 2003 | ”Somebody Told Me” 2004 |
Mr. Brightside on yhdysvaltalaisen rock-yhtye The Killersin läpimurtokappale, joka julkaistiin singlenä syyskuussa 2003, ja myöhemmin yhtyeen debyyttialbumilla Hot Fuss. ”Mr. Brightside” on säilynyt yhtyeen tunnetuimpana kappaleena.
Xfm Networkin kyselyssä vuonna 2009 ”Mr. Brightside” äänestettiin vuosikymmennen parhaaksi kappaleeksi.
4. heinäkuuta 2024 mennessä kappale on viettänyt kaikkiaan 416 viikkoa Ison-Britannian singlelistalla.
Kappaleet > Britannian 7" singlejulkaisu

Mr. Brightside – 3.43
Smile Like You Mean It – 3.54
Mljetin kansallispuisto

| --- | --- |
Sijainti:  Dubrovnik-Neretva Kroatia
Pinta-ala:  53,8 km2, 52,9 km2 
| --- | --- |
Tyyppi:  Kansallispuisto, puisto 
Perustettu:  11. marraskuuta 1960, 1960 
Luokitus:  Yhteisön tärkeänä pitämä alue (en) 
muokkaa - muokkaa wikitekstiä - muokkaa Wikidataa
Pyhän Marian luostari
Mljetin kansallispuisto sijaitsee Kroatiassa Mljetin saaressa. Kansallispuisto on kahden saarella olevan järven ympärillä ja se kattaa saaresta kolmanneksen. Järvet ovat 29 metriä syvä Malo jezero (pieni järvi) ja 48 metriä syvä Veliko jezero (suuri järvi), jossa sijaitsevassa saaressa on Pyhän Marian (Sveta Marija) benediktiiviläisluostari. Järvet ovat kirkasvetisiä ja niiden vesi on suolaista. Suurempi järvistä yhdistyy Adrianmereen kapealla uomalla, ja siitä on taas uoma pienempään järveen. Järvissä elää suojeltuja Aurelia-meduusoja sekä Paracentrotus lividus-merisiilejä.
Retkeily

Kansallispuiston alueella kulkee paljon polkuja, joita pitkin pääsee tutustumaan alueeseen. Saaren kylissä vuokrataan polkupyöriä, joilla pääsee ajamaan vaikka järviä kiertävän asvaltoidun reitin. Myös kanootteja vuokrataan järvien rannoilla.
Mljet

Mljet
Mljet on saari Adrianmeressä Kroatiassa. Saaren nimi tarkoittaa hunajaa. Saari on suosittu matkailukohde. Se on 37 kilometriä pitkä ja noin 3 kilometriä leveä. Siellä asuu vakituisesti noin 800 asukasta. Saarella sijaitsee Mljetin kansallispuisto. Saaressa on myös luola, jossa Odysseus tarun mukaan vietti seitsemän vuotta.
Saaren kyliä

Sobra; kylässä on satama mihin saarelle tulevat lautat saapuvat. Dubrovnikista ja Prapratnosta on tänne säännöllinen lauttayhteys.
Polače; kylässä on roomalaisia raunioita. Kylässä sijaitsee saaren toinen satama.
Babino Polje; kylän lähettyvillä on Odysseuksen luola.
Saplunara; saaren itäisessä kärjessä sijaitseva kylä. Kylän edustalla sijaitsevat saaren ainoat hiekkarannat.
Sobra
Paavo Raittinen (pankinjohtaja)

Paavo Nikodemus Raittinen (24. huhtikuuta 1886 Tampere – 7. marraskuuta 1961 Helsinki) oli suomalainen osuustoimintamies ja yritys- ja pankinjohtaja.
Elämä

Paavo Raittisen vanhemmat olivat kauppias Nikodemus Raittinen ja Emilia Mäkinen. Raittinen kirjoitti ylioppilaaksi Tampereen reaalilyseosta 1906 ja opiskeli Helsingissä ja Berliinissä. Opiskeluaikoinaan hän kirjoitti eri työväenlehtiin ja oli perustamassa sosialidemokraattista sanomalehtimiesliittoa. Myöhemmin hän työskenteli eduskunnan painatustöiden valvojan apulaisena ja sitten painatustöiden valvojana sekä Suomen Osuuskuntien keskusliiton luotto-osaston tarkastajana ja tilastomiehenä 1913–1914 ja hoitajana ja prokuristina 1915–1917. Vuonna 1917 Raittinen työskenteli senaatin kamaritoimituskunnan elintarvikeosastolla. Hän oli Osuustukkukaupan toinen johtaja 1918–1923, Kulutusosuuskuntien Keskusliiton toimitusjohtaja 1925–1926, Henkivakuutusyhtiö Kansan toimitusjohtaja 1923–1942 ja Palo- ja Tapaturmavakuutus Kansan toimitusjohtaja 1928–1942. Suomen Pankin johtokunnan jäsen Raittinen oli 1942–1953. Hänellä oli myös runsaasti luottamustehtäviä.
Perhe

Paavo Raittisen puolisot vuodesta 1913 oli Anna Hildegard Backman (k. 1931) ja vuodesta 1942 Rakel Jotuni. Muusikot Jussi ja Eero Raittinen ovat Paavo Raittisen poikia hänen toisesta avioliitostaan.
Aiheesta muualla

Kallenautio, Jorma: / Raittinen, Paavo (1886-1961) Kansallisbiografia-verkkojulkaisu.  6.9.2001. Helsinki:  Suomalaisen Kirjallisuuden Seura.
Mr. Bucket

Mr. Bucket on Milton Bradleyn vuonna 1992 julkaisema lastenpeli. Pelin mukana tulee sanko, palloja, lapioita ja ohjekirja.
Pelaaminen

Pelin ideana on heittää lapioilla erivärisiä palloja Mr. Buckettiin ennen kuin hän sylkäisee ne pois hänen suustaan. Pelin voittaja on se joka saa kolme samanväristä palloa samanaikaisesti Mr. Buckettiin.
Mullaitivun piirikunta

Mullaitivun piirikunta (sinhaliksi මුලතිව ් දිස්ත්‍රික්කය, Mulativ  distrikkaya, tamiliksi முல்லைத்தீவு மாவட்டம், Mullaittīvu māvaṭṭam) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu pohjoisesta Kilinochchin piirikuntaan, lännestä Mannarin piirikuntaan, etelästä Vavuniyan ja Trincomaleen piirikuntiin ja idästä Intian valtamereen.
Pacificin piirikunta

Pacificin piirikunta (engl. Pacific County) on Yhdysvaltojen Washingtonin osavaltiossa sijaitseva piirikunta. Sen väkiluku oli 23 365 vuonna 2020. Piirikunnan hallintokeskus on South Bendin kaupunki, ja suurin kunta on Raymond. Piirikunta on perustettu vuonna 1851.
Väestö

Vuonna 2020 Pacificin piirikunnan 23 365 asukkaasta valkoisia oli 90,0 %, alkuperäisasukkaita 2,8 %, aasialaisia 2,1 % ja mustia 1,1 %. Vuonna 2019 10,2 % asukkaista puhui kotonaan jotain muuta kieltä kuin englantia ja 6,8 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Pacificin piirikunta Wikimedia Commonsissa
Papinsängyn kalliomaalaus

| Papinsängyn kalliomaalaus> Sijainti |
| --- | --- |
 Papinsängyn kalliomaalaus
Koordinaatit:  61°42′50.6038″N, 27°38′3.6514″E
Valtio:  Suomi
Historia
Tyyppi:  kalliomaalaus
Kaupunki:  Juva
Infobox OKVirheellinen NIMI-arvo: 
Papinsängyn kalliomaalaus (myös Syysjärven kalliomaalaus) sijaitsee Juvalla Etelä-Savossa. Kalliomaalauksen löysi Vuokko Ikonen vuonna 1993 ja se ajoitetaan kivikauteen lähinnä maalauksen tyyliseikkojen perusteella.
Kallio ja sen sijainti

Maalauskallio sijaitsee Juvan kirkosta 24 kilometriä lounaaseen Syysjärven Kokonlahden rannassa. Yksi veteen putoavista kallioseinämistä on kalliomaalauksen alustana. Kalliota kutsutaan Papinsängyksi ja maalaus sijaitsee vajaan metrin korkeudella vedenpinnan yläpuolella. Paikka on yksityisellä maalla. Maalausta voi katsella veneessä istuen tai talvella jäällä seisten.
Maalaus

Kivipinta on tummaa ja siitä erottuu selvästi yksi kuvio, joka on maalattu nykyään rusehtavana näkyvällä punamaalilla. Kuvio esittää ihmistä, joka on 62 senttimetriä pitkä. Vartalo on maalattu sormenpaksuisella vedolla, jonka yläpäähän on tehty pää pyörittämällä siihen pieni ympyrä. Toinen käsi ojentuu sivulle kyynärpää hieman kättä alempana ja jalka on aavistuksen haara-asennossa. Vasemman puolen käsi ja jalka puuttuvat vartalosta alkaen. Voi olla, ettei niitä ole maalattu alun perinkään, sillä niistä ei näy mitään jälkiä. Toisaalta, ne on voineet huuhtoutua poiskin, mutta mitään varmaa ei voi sanoa siitäkään. Ihminen on siten voitu kuvata sivusuunnasta, mikä ei ole suomalaisessa kalliomaalauksissa ihan tavatontakaan.
Aiheesta muualla

Kivikäs,Pekka, 1995. Kalliomaalaukset. Muinainen kuva-arkisto. Jyväskylä (sivut 121-122, 309-310).
Koponen, Martti - Kupiainen, Risto - Poutiainen, Hannu, 1993. Uusia kalliomaalauksia Saimaalta. Sihti 3. Savonlinnan maakuntamuseon julkaisuja (77-78, 84)
Mogreinan kirkko

| Mogreinan kirkko Mogreina kirke |
| --- | --- |
 Kirkko vuonna 2013.
Sijainti:  Ullensaker, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1912
Suunnittelija:  Ole Stein
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mogreinan kirkko (norj. Mogreina kirke) on Ullensakerin kunnassa Akershusin läänissä Norjassa sijaitseva puinen pitkäkirkko vuodelta 1912.
Aiheesta muualla

Kuvia tai muita tiedostoja aiheesta Mogreinan kirkko Wikimedia Commonsissa
Moment Digital

| Moment Digital Oy |
| --- | --- |
Yritysmuoto:  Osakeyhtiö
Perustettu:  2020
Toimitusjohtaja:  Merja Laakso
Puheenjohtaja:  Jouni Vaarala
Kotipaikka:  Tampere, Suomi
Toimiala:  Asiakaskohtaamisliiketoiminta, IT-liiketoiminta, Telepalvelut
Henkilöstö:  N. 200
Emoyhtiö:  momentventures.fi
Kotisivu:  momentdigital.fi
Infobox OKVirheellinen NIMI-arvo: 
Moment Digital Oy on suomalainen teknologian ja asiakaskohtaamisten asiantuntijaorganisaatio. Moment Digital Oy syntyi 1.8.2020, kun Oy Capnova Ltd sulautui samaan konserniin kuuluvan Moment Group Oy:n kanssa.
Oy Capnova Ltd:n liiketoiminta ja sopimukset siirtyivät Moment Digitalille sulautumisen myötä, minkä lisäksi Capnovan henkilökunta jatkoi Moment Digitalin palveluksessa.
Yrityksen pääkonttori sijaitsee Tampereella ja muut toimipisteet Iisalmessa, Pieksämäellä ja Fuengirolassa. Inspecta on myöntänyt Moment Digitalin laatujärjestelmälle ISO 9001:2015 -sertifikaatin (Arkistoitu – Internet Archive) ja tietoturvallisuusjärjestelmä täyttää ISO 27001:2013 (Arkistoitu – Internet Archive) standardin vaatimukset .
Moment Group Oy oli vuonna 2017 perustettu B2B-asiantuntijayritys. Yritys syntyi Midas Touch Oy:n ja Ina Finland Oy:n yhdistyttyä 1.2.2017. Yritys tuotti contact center -palveluja.  Contact centerit sijaitsivat Iisalmessa, Pieksämäellä, Tampereella ja Fuengirolassa. Pääkonttori oli Tampereella ja myyntikonttori Espoossa.
Moment Group työllisti noin 250 henkilöä. Inspecta myönsi 11.4.2017 Moment Group Oy:n Asiakaspalvelukeskustoiminnalle ISO 9001:2015 -laatusertifikaatin. Moment Groupin liikevaihto oli lähes 10 miljoonaa euroa.
Vuonna 2020 Moment Group sulautui Oy Canova Ltd:n kanssa Moment Digital Oy -nimiseksi yritykseksi.
Moment Digital työllistää n. 200 henkilöä ja toiminta on ympärivuorokautista. Työkielinä ovat suomi, ruotsi, englanti, norja ja tanska.
Montelapiano

| Montelapiano |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Arturo Scopino
Pinta-ala:  
 – Kokonaispinta-ala:  8,27 km²
Väkiluku (31.12.2017):  79
 – Väestötiheys:  9,55 as./km²
Postinumero:  66040
Infobox OKVirheellinen NIMI-arvo: 
Montelapiano on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 79 ihmistä vuonna 2017. Vuoden 2011 väestönlaskennan mukaan kunnassa oli 80 asukasta.
PFK Slavija Sofia

| Slavija Sofia |
| --- | --- |

Koko nimi:  PFK Slavija Sofia ПФК Славия София
Perustettu:  1913
Kaupunki:  Sofia, Bulgaria
Kenttä:  Ovtša Kupel Stadium
– kapasiteetti:  25 556
Sarja:  A PFG
Puheenjohtaja:   Ventšeslav Stefanov
Päävalmentaja:   Zlatomir Zagorčić
Infobox OKVirheellinen NIMI-arvo: 
PFK Slavija Sofia on vuonna 1913 perustettu bulgarialainen jalkapalloseura. Seuran kotipaikka on Sofia ja se pelaa kotiottelunsa Ovtša Kupel Stadiumilla. Seuran menestysvuodet ajoittuvat 1930–1940-luvuille, jolloin se voitti viisi Bulgarian-mestaruutta. Seura pelaa Bulgarian pääsarjassa.
Historia

Slavija on Sofian ensimmäinen organisoidusti toiminut urheiluseura ja sen perustivat paikalliset nuoret huhtikuussa 1913. Seura menestyi maailmansotien välisenä aikana hyvin ja voitti Bulgarian-mestaruuden viidesti vuosien 1930–1943 välillä. Euromenestystä seuralle kertyi 1960-luvulla. Se oli ensimmäistä kertaa mukana Cup-voittajien cupissa kaudella 1963/64 ja eteni kaudella 1966/67 aina välieriin saakka. Balkanin cupissa Slavijalla on kaksi mestaruutta 1980-luvulta. Viime vuosikymmenten suurin menestys osui kauteen 1995/96, jolloin Slavija juhli 53 vuoden tauon jälkeen liigamestaruutta ja täydensi kautensa historiallisella tuplamestaruudella Bulgarian cupin voiton myötä.
Meriitit

Bulgarian mestaruus (7): 1928, 1930, 1936, 1939, 1941, 1943, 1996
Bulgarian cup (8): 1952, 1963, 1964, 1966, 1975, 1980, 1996. 2018
Balkanin cup (2): 1986, 1988
Aiheesta muualla

Seuran virallinen kotisivusto (englanniksi, bulgariaksi)
Mr. Brooks...A Better Tomorrow

| Mr>  Brooks...A Better Tomorrow Mavado |
| --- | --- | --- |

Studioalbumin tiedot
 Äänitetty : 2008–2009
 Julkaistu: 3. maaliskuuta 2009
 Formaatti: CD
 Tuottaja(t): DASECA Productions, Stephen "Di Genius" McGregor, Linton "TJ" White, Trevor "Baby G" James, Dudley'Grincha' Excell, Shane Brown, Lloyd "John John" James Jr
 Tyylilaji: dancehall, reggae
 Kesto: 61.59
 Levy-yhtiö: VP
Mavadon muut julkaisut
| Gangsta for Life: The Symphony of David Brooks 2007 | Mr. Brooks...A Better Tomorrow 2009 |   |
Mr. Brooks...A Better Tomorrow on reggae-artisti Mavadon toinen studioalbumi, joka julkaistiin 3. maaliskuuta 2009.
Kappaleet

David's Psalm – 1.24
Every Situation – 4.11
On the Rock – 3.34
So Blessed – 3.44
So Special – 3.00
Life of a G – 2.47
Welcome to the Armagedeon – 2.41
"Gangster Don't Play – 3.31
Real Killer (No Chorus) – 2.46
Chiney K – 2.53
Jailhouse – 3.37
Don't Worry – 3.56
Money Changer – 3.26
Money – 3.22
In di Car Back – 3.06
Which Gal – 2.52
Overcome – 4.16
Arvostelut

Allmusic:
Spin:
Milan Janša

| Mitalit> Miesten soutu.Maa:   Jugoslavia.MM-kilpailut  | Mitalit> Miesten soutu.Maa:   Jugoslavia.MM-kilpailut  | Mitalit> Miesten soutu.Maa:   Jugoslavia.MM-kilpailut  | Miesten soutu> Maa:   Jugoslavia. |
| --- | --- | --- | --- |
|  Pronssia | Bled 1989 | Kaksikko  |  |
|  Pronssia | Tasmania 1990 | Kaksikko  |  |
Maa:   Slovenia
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | nelonen ip |  |
| MM-kilpailut   | MM-kilpailut   | MM-kilpailut   |  |
|  Pronssia | Luzern 2001 | nelonen ip  |  |
Milan Janša (s. 26. syyskuuta 1965 Jesenice) on slovenialainen soudun olympia- ja MM-mitalisti, joka aktiiviurallaan edusti myös Jugoslaviaa. Hän on pituudeltaan 190 cm. Hän edusti Bled VK -seuraa.
Janša saavutti Jugoslavian edustajana nuorten MM-hopeaa perämiehettömässä kaksikossa 1983. Aikuisten MM-kilpailuissa hän sijoittui perämiehettömässä nelosessa kahdeksanneksi 1985, kymmenenneksi 1986 ja yhdeksänneksi 1987. Soulin olympialaisissa 1988 hän oli perämiehellisessä kaksikossa kahdeksas. Hän saavutti Robert Krašovecin kanssa MM-pronssia perämiehellisessä kaksikossa Bledissä 1989 ja Tasmaniassa 1990. Hän oli samassa veneluokassa kuudes MM-kilpailuissa 1991.
Janša kuului Janez Klemenčičin, Sašo Mirjaničin ja Sadik Mujkičin kanssa Slovenian perämiehettömään neloseen, joka saavutti olympiapronssia Barcelonassa 1992. MM-kilpailuissa hän sijoittui perämiehellisessä kaksikossa seitsemänneksi 1993 sekä perämiehettömässä nelosessa neljänneksi 1994 ja kahdeksanneksi 1995.
Janša sijoittui perämiehettömässä nelosessa neljänneksi Atlantan olympialaisissa 1996, MM-kilpailuissa 1997 ja Sydneyn olympialaisissa 2000. Hän voitti samassa veneluokassa 2001 maailmancupin kilpailun Sevillassa ja sai pronssia Luzernin MM-kilpailuissa sekä oli neljäs MM-kilpailuissa 2002.
Lähteet ja huomautukset

1 2  Kaksikko = perämiehellinen kaksikko
1 2  nelonen ip= perämiehetön nelonen
1 2 3  Milan Janša sports-reference.com. Arkistoitu 1.2.2010. Viitattu 15.10.2015. (englanniksi)
1 2 3 4 5 6  Milan Jansa worldrowing.com. Arkistoitu 11.1.2021. Viitattu 15.10.2015. (englanniksi)
Mykola Vilinskyi

Mykola Vilinskyi
Mykola Mykolajovytš Vilinskyi (ukr. Микола Миколайович Вілінський; 14. toukokuuta 1888 Holta (nyk. Pervomaisk) – 7. syyskuuta 1956 Kiova) oli ukrainalainen säveltäjä ja musiikkipedagogi.
Vilinskyi valmistui Novorossijan yliopiston oikeustieteen tiedekunnasta vuonna 1912 ja Odessan konservatoriosta vuonna 1919. Häntä opetti Witold Maliszewski. Vilinskyi itse opetti Odessassa vuosina 1920–1941 (vuodesta 1926 professorina), vuosina 1941–1944 Taškentissa ja vuodesta 1944 Kiovassa. Hän johti Kiovan konservatorion sävellyksen laitosta vuosina 1944–1947 ja 1950–1954 sekä musiikin teorian laitosta vuosina 1949–1953. Vilinskyi sai Ukrainan sosialistisen neuvostotasavallan kunniataiteilijan arvonimen vuonna 1951. Vilinskyin oppilaita olivat Oleksandr Bilaš, Kostjantyn Dankevytš, Volodymyr Femelidi, Anton Muh’a, Albert Vodovozov ja Jevhen Zubtsov.
Vilinskyi sävelsi kantaatin Moldavija (1939), orkesteriteoksen H’arakterni tantsi (1920, revisoitu 1949), kolme sarjaa moldovalaisiin teemoihin (1932, 1933, 1944) ja balettisarjan (1956). Lisäksi hänen tuotantoonsa kuuluu pianoteoksia, kamarimusiikkia, kuoromusiikkia ja yksinlauluja eri runoilijoiden sanoihin. Vilinskyi sävelsi myös musiikin Ukrajinfilmin elokuvaan Štšastja buty molodym (1937). Lisäksi hän kirjoitti musiikin aiheista. Vilinskyin tytär oli sopraano Iryna Vilinska.
Mykola Savolainen

| Mitalit> Maa:   Ukraina.Miesten yleisurheilu.Sisäratojen EM-kilpailut  | Mitalit> Maa:   Ukraina.Miesten yleisurheilu.Sisäratojen EM-kilpailut  | Mitalit> Maa:   Ukraina.Miesten yleisurheilu.Sisäratojen EM-kilpailut  | Maa:   Ukraina> Miesten yleisurheilu. |
| --- | --- | --- | --- |
|  Hopeaa | Madrid 2005 | kolmiloikka |  |
Mykola Savolainen (ukr. Микола Саволайнен, s. 25. maaliskuuta 1980) on ukrainalainen kolmiloikkaaja.
Savolaisen suurimmat kilpailusaavutukset ovat sisäratojen EM-hopea Madridista vuodelta 2005, sekä pronssimitali saman vuoden universiadeista İzmiristä. Hän osallistui olympialaisiin Ateenassa vuonna 2004 ja Pekingissä vuonna 2008, muttei selvinnyt loppukilpailuun. Savolainen on myös kolmiloikan Ukrainan mestari vuosilta 2002, 2003, 2006 ja 2009. Henkilökohtaisen ennätyksensä 17,30 ukrainalainen saavutti Kiovassa vuonna 2007.
Montego Bay

| Montego Bay |
| --- | --- |

 Montego Bay
 Koordinaatit: 18°28′N, 77°55′W 
Valtio:  Jamaika
Maakunta:  Cornwall
Kunta:  Saint James
Hallinto:  
 – Pormestari:  Glendon Harris
Väkiluku (2014)  ():  110 000
Aikavyöhyke:  UTC-5
Infobox OKVirheellinen NIMI-arvo: 
Montego Bay on Jamaikalla sijaitseva kaupunki. Se on Saint Jamesin kunnan pääkaupunki. Se on pinta-alaltaan Jamaikan toiseksi ja asukasluvultaan neljänneksi suurin kaupunki. Sen asukasluku vuonna 2014 oli 110 000. Kaupunki on suosittu turistikohde. Kaupungin läheisyydessä on Sangsterin kansainvälinen lentoasema.
Aiheesta muualla

Kuvia tai muita tiedostoja aiheesta Montego Bay Wikimedia Commonsissa
Montel-de-Gelat

| Montel-de-Gelat |
| --- | --- |
 Saint-Mamertin kirkko
 vaakuna
 Montel-de-Gelat
 Koordinaatit: 45°56′16″N, 2°35′01″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Riom
Pinta-ala:  
 – Kokonaispinta-ala:  25,0 km²
Korkeus:  656 - 735 m
Väkiluku (2021):  417 
 – Väestötiheys:  16 as./km²
Kunnan numero:  63237
 
 Kunnan kotisivut 
Infobox OKVirheellinen NIMI-arvo: 
Montel-de-Gelat on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 52 kilometriä Clermont-Ferrandin kaupungista länteen.
Goottilaistyylinen Saint-Mamertin kirkko on rakennettu 1300-luvun puolivälissä. Sen rakennutti paavi Innocentius VI:n veli Guy Aubertin. Kirkko on kuulunut historiallisten monumenttien luetteloon vuodesta 1982 lähtien.
Aiheesta muualla

Kuvia tai muita tiedostoja aiheesta Montel-de-Gelat Wikimedia Commonsissa
Oukwanyama

Oukwanyama (oshindongaksi Uukwanyama) on perinteinen kuningaskunta Ambomaalla Namibian pohjoisosissa. Sen tärkein keskus nykyään on Ehole. Oukwanyamalaiset puhuvat oshikwanyaman kieltä, joka on oshindongan naapurimurre.
Portugalin ja Saksan rajasopimus

Oukwanyaman heimon jakoi kahtia Portugalin ja Saksan välillä vuonna 1886 solmittu sopimus. Sopimuksessa puhuttiin Kunene-joen putouksista, joista raja vedettäisiin itään Kavango-joelleselvennä. Rajaa ei ensin käyty, ja sitten tuli erimielisyyttä siitä, mitä putouksia sopimuksessa tarkoitettiin, koska niitä oli kaksi. Alempana joella olivat Epupan putoukset, ja niistä lounaaseen suuremmat Ruakana-putoukset. Lopulta viivoittimella vedetty raja määriteltiin alkamaan Ruakanasta, eli raja tuli etelämmäksi kuin jos se olisi vedetty Epupasta lähtien.
Historia > Katolilaiset tulevat Oukwanyamaan

Varsinaisen lähetystyön aloittivat Oukwanyamassa ensimmäisenä katoliset vuonna 1883. Myös saksalainen Reinin lähetys oli jo vuonna 1855 tehnyt periaatepäätöksen työstä Oukwanyamassa, mutta he pääsivät aloittamaan työn vasta 1891 Ondjivassa ja hieman myöhemmin Omupandassa. Kolmas asema oli noin 20 kilometriä Omupandasta kaakkoon ollut Namakunde, joka rakennettiin vuonna 1901, ja neljäs Omatemba, joka rakennettiin 1907 vajaa kymmenen kilometriä Namakundesta länteen.